PATVIRTINTA

Prienų „Revuonos“ pagr. m-klos

direktoriaus 2022 m. lapkričio 23 d.

įsakymu Nr. (1.3)-V1-230

**PRIENŲ „REVUONOS“ PAGRINDINĖS MOKYKLOS MOKINIŲ NEMOKAMO MAITINIMO ORGANIZAVIMO TVARKOS APRAŠAS**

**I. BENDROSIOS NUOSTATOS**

1. Prienų „Revuonos“ pagrindinės mokyklos mokinių nemokamo maitinimo organizavimo tvarkos aprašas (toliau – aprašas) reglamentuoja mokinių, kurie mokosi Prienų „Revuonos“ pagrindinėje mokykloje (toliau - mokykla) maitinimo tvarką ir reikalavimus.

2. Nemokamas maitinimas Prienų ,,Revuonos“ pagrindinėje mokykloje organizuojamas vadovaujantis 2009 m. gruodžio 10 d. įstatymu Nr. XI-546 ,,Lietuvos Respublikos socialinės paramos mokiniams įstatymo 3, 4, 5, 7, 9, 12, 13 ir 14 straipsnių pakeitimo įstatymu“, Švietimo, mokslo ir sporto ministro 2020 m. sausio 24 d. įsakymu Nr. V-76„Dėl mokinių nemokamo maitinimo valstybinėse mokyklose tvarkos aprašo patvirtinimo“ nauja redakcija nuo 2021 m. liepos 1 d. (Švietimo, mokslo ir sporto ministro įsakymas Nr. V-478, 2021-03-29), Prienų rajono savivaldybės administracijos direktoriaus 2020 m. kovo 25 d. įsakymu Nr. A3-305 „Dėl mokinių nemokamo maitinimo karantino laikotarpiu“.

3. Nustatomos šios nemokamo maitinimo rūšys:

3.1 pietūs;

3.2. maitinimas mokykloje organizuojamoje dieninėje vasaros poilsio stovykloje;

3.3. pusryčiai, priešpiečiai, pietūs, pavakariai, vakarienė – specialiojo ugdymo skyriaus mokiniams, gyvenantiems mokyklos bendrabutyje;

3.4. maisto davinys, skirtas maitinti ne mokykloje, poilsio stovykloje (ne ilgesnėms kaip 1 dienos išvykoms į varžybas ar kitus renginius).

4. Už nemokamo maitinimo organizavimą ugdymo įstaigoje atsakingas įstaigos vadovas, kuris paskiria atsakingus asmenis, nustato maitinimo tvarką ir prižiūri, kad jos būtų laikomasi.

5. Apraše vartojamos sąvokos suprantamos taip, kaip jos apibrėžtos Lietuvos Respublikos teisės aktuose.

**II. MAITINIMO ORGANIZAVIMAS**

6. Nemokamas vaikų ir mokinių maitinimas finansuojamas iš Lietuvos Respublikos valstybės biudžeto specialiosios tikslinės dotacijos savivaldybės biudžetams, Prienų rajono savivaldybės administracijos biudžeto lėšų:

6.1. vadovaujantis 2019 m. gruodžio 5 d. Lietuvos Respublikos Seime priimtu Lietuvos Respublikos socialinės paramos mokiniams įstatymu Nr. X-686 1, 2, 4, 5, 12 ir 13 straipsnių pakeitimo įstatymu ir siekiant kuo ankstesniame amžiuje ugdyti vaikų sveikatai palankias mitybos kompetencijas, suteikiančias gebėjimus pasirinkti sveikatai palankius maisto produktus, pradedamas visuotinis mokinių nemokamo maitinimo teikimas:

6.1.1. nuo 2020 m. rugsėjo 1 d. nemokami pietūs skiriami mokiniams, kurie mokosi pagal priešmokyklinio ugdymo programą ir pagal pradinio ugdymo programą pirmoje klasėje, o nuo 2021 m. sausio 1 d. - pagal pradinio ugdymo programą antroje klasėje.

7. Maitinimo paslaugas mokykloje teikia maitinimo paslaugos teikėjas, parinktas Lietuvos Respublikos viešųjų pirkimų ir kitų teisės aktų numatyta tvarka.

8. Maitinimo paslaugų teikėjas atsako už paslaugų kokybę pagal teisės aktų numatytą tvarką.

9. Nemokamas maitinimas skiriamas nuo mokslo metų pradžios (arba nuo informacijos apie priimtą sprendimą dėl socialinės paramos skyrimo mokiniui patalpinimo SPIS sistemoje ar jos gavimo mokykloje nuo kitos dienos) iki mokslo metų pabaigos arba iki mokinio išvykimo mokytis į kitą švietimo įstaigą.

10. Mokiniams nemokamas maitinimas skiriamas per vasaros atostogas, jeigu mokykloje organizuojama dieninė vasaros poilsio stovykla.

11. Mokinių maitinimas organizuojamas mokyklos valgykloje, sudarant sąlygas kiekvienam mokiniui pavalgyti prie stalo, laikantis nustatytų maisto saugos ir maisto tvarkymo bei patalpų higienos reikalavimų.

12. Mokyklos vadovas paskiria atsakingą asmenį – mokyklos socialinį pedagogą, tvarkyti nemokamo maitinimo duomenis SPIS (Socialinės Paramos Informacinėje sistemoje).

13. Mokyklos socialinis pedagogas informuoja klasių vadovus apie mokinius, kuriems yra skirtas nemokamas maitinimas, valgyklos darbuotojams teikia nemokamo maitinimo apskaitos lapus su mokinių sąrašais, nuolat jį atnaujina:

13.1. klasių vadovai ir priešmokyklinio ugdymo pedagogai kasdien nemokamo maitinimo apskaitos lapuose prie mokinio, gaunančio nemokamą maitinimą, pavardės rašo „+ “ ženklą, o prie tą dieną neatvykusio mokinio, gaunančio nemokamą maitinimą, pavardės rašo „n“ ženklą.

14. Mokiniams, neatvykusiems į ugdymo įstaigą nemokamas maitinimas neorganizuojamas.

15. Mokiniams vietoj nemokamo maitinimo pinigai neišmokami.

16. Mokiniui keičiant mokyklą, raštvedė apie mokinio išvykimą informuoja socialinį pedagogą. Socialinis pedagogas apie tai, kad mokinys, kuriam skirtas nemokamas maitinimas, pakeitė mokyklą, nedelsdamas informuoja Prienų rajono savivaldybės administracijos Socialinės paramos skyrių ir mokyklą, į kurią mokinys išvyko mokytis, pateikia raštą gavus informaciją iš SPIS apie jo teisę gauti nemokamą maitinimą.

17. Nemokamas maitinimas poilsio, švenčių ir atostogų dienomis mokiniams neteikiamas.

18. Pasibaigus mėnesiui, iki kito mėnesio 5 dienos imtinai, direktoriaus įsakymu paskirti asmenys pateikia buhalterijai nemokamo maitinimo mokinių suvestinę užpildytą, atspausdintą ir vadovo pasirašytą.

19. Valgyklos darbuotojai teikia nemokamą maitinimą vadovaujantis Lietuvos Respublikos sveikatos apsaugos ministro 2011 m. lapkričio 11 d. įsakymu Nr. V-964 „Dėl vaikų maitinimo organizavimo tvarkos aprašo patvirtinimo“ nauja redakcija nuo 2022 m. rugsėjo 9 d. (Lietuvos respublikos sveikatos apsaugos ministro įsakymas Nr. V-1429, 2022-09-08) Lietuvos Respublikos Sveikatos apsaugos ministro 2015m. 27 d. įsakymu Nr. V-998 „Dėl maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašas“, Lietuvos Respublikos Sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos 21:2011 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“ nauja redakcija nuo 2020 m. gegužės 1 d. (Lietuvos Respublikos Sveikatos apsaugos ministro įsakymas Nr. V-1263, 2019-11-06).

20. Valgiaraštis suderinamas su Valstybine maisto ir veterinarijos tarnyba (VMVT) ir paskelbiamas valgyklos skelbimo lentoje bei mokyklos elektroninėje svetainėje [www.revuona.prienai.lm.lt](http://www.revuona.prienai.lm.lt).

**III. MOKINIŲ NEMOKAMO MAITINIMO ORGANIZAVIMO EKSTREMALIOSIOS SITUACIJOS, EKSTREMALIOJO ĮVYKIO IR (AR) KARANTINO METU PROCESAS**

21. Ekstremalios situacijos, ekstremaliojo įvykio ir (ar) karantino metu sustabdžius ugdymo organizavimo procesą mokyklose, maitinimo paslauga neteikiama (jei tai daryti draudžia Lietuvos Respublikos Vyriausybės nutarimai, Lietuvos Respublikos sveikatos apsaugos ministro įsakymai ar Valstybės lygio ekstremaliosios situacijos valstybės operacijų vadovo sprendimai). Tačiau tokiomis aplinkybėmis nemokamą maitinimą mokyklose gaunantiems mokiniams užtikrinamas nemokamo maitinimo teikimas aprūpinant juos maisto produktais ar pagamintu maistu.

22. Lietuvos Respublikos socialinės paramos mokiniams įstatyme nustatyti mokinių nemokamo maitinimo dydžiai, skyrimo sąlygos, tvarka bei šios paramos finansavimas.

23. Mokyklos vadovas ir (ar) jo paskirti asmenys (pvz., socialinis pedagogas, klasės vadovai ar kt.), atsakingi už nemokamo maitinimo mokykloje organizavimą ekstremalios situacijos, ekstremaliojo įvykio ir (ar) karantino metu.

24. Pagal iš anksto nustatytą grafiką mokykloje išduodamas maisto davinys tėvams (globėjams, rūpintojams) ir (ar) pilnamečiams mokiniams.

25. Tėvams (globėjams, rūpintojams) ir (ar) mokiniams, negalintiems atvykti į mokyklą, maisto davinys pristatomas į namus ar kitą iš anksto suderintą vietą.

26. Maisto daviniai turi būti paruošti atsižvelgiant į lėšų dydį skiriamą vienai dienai vienam mokiniui nemokamam maitinimui skirtiems produktams įsigyti, maistas turi būti kokybiškas, įvairus ir atitikti saugos reikalavimus.

27. Maisto davinius suruošiantiems ir dalijantiems asmenims rekomenduoja naudoti apsaugos priemones.

28. Dalijimo metu maisto daviniai supakuoti iš anksto ir paruošti išsinešti.

**IV. BAIGIAMOSIOS NUOSTATOS**

29. Mokyklos direktorius atsako už:

29.1. mokinių nemokamo maitinimo organizavimą mokykloje;

29.2. Valstybės ir Savivaldybės biudžeto lėšų, skiriamų nemokamam maitinimui, tikslinį ir pagrįstą panaudojimą.

30. Sprendimas dėl nemokamo maitinimo mokiniui skyrimo gali būti skundžiamas Lietuvos Respublikos administracinių bylų teisenos įstatymo nustatyta tvarka.

31. Visuomenės sveikatos specialistas prižiūri maitinimo organizavimo atitiktį Vaikų maitinimo organizavimo tvarkos apraše nustatytiems reikalavimams.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_